kardosdrur/scandi-wiki huggingface dataset:
TheTVDB

TheTVDB.com er en database om tv-shows. Alt indhold og billeder på webstedet er blevet bidraget af webstedets brugere. Databasen og webstedet er open source under GNU General Public License.

Referencer

Ekstern henvisning 
 

Netdatabaser
Film
Tv
Active electronically scanned array

En active electronically scanned array (akronym AESA, men også set kaldet Active Electronically Steered Arrays) er et antal radioantenner samlet i en gruppe og styret elektronisk.
Hver enkelt radioantenne har et tilhørende sende/modtage-modul (kort TRM, TR fra engelsk transmit/receive-module), hvilket gør hver radioantenne i stand til at sende og modtage radiosignaler uafhængigt af de øvrige antenner i gruppen.

Kampflys AESA har typisk 1.000 til 2.000 små radioantenner monteret på en rund skive i spidsen af flyet.
Sende/modtage-modulerne (og dermed radioantennernes radiosignaler) er forbundet til en computer. Derved kan software beregne hvilke signalfaser og amplituder hvert enkelt sende/modtage-modul skal have, for at rette en konstruktiv interferens radiostråle ud fra AESA-systemet, mod en bestemt retning. Effekten af denne konstruktive interferens er, at AESA-systemet opfører sig som én radioantenne med stor retningsforstærkning, under både udsendelse og modtagelse af radiosignaler.

Da gruppen af radioantenner bliver styret elektronisk, kan radiostrålens retning ændres meget hurtigt (indenfor en vis vandret og lodret vinkel i forhold til AESA-pladen), uden at flytte AESA-systemet .

Tidligere radarantenner blev mekanisk rettet mod målet. Derved blev flyet “blind” for alle andre end den fjende, man ville holde øje med. Man kunne også scanne himlen, med risiko for at miste et bestemt fly af syne. AESA-radarer kan allokere en vis procentdel af radarelementerne til at følge et bestemt mål, samtidigt med at de andre radarelementer scanner himlen for andre trusler.

(AESA-systemet er anderledes end en passive electronically scanned array (PESA), i hvilken alle antenner er forbundet til én enkelt radiosender og én enkelt radiomodtager via faseskiftere under computerstyring.)

AESAs hovedanvendelse er med radar, og disse kendes som active phased array radar (akronym APAR).

AESAen er mere avanceret, sofistikeret og er anden generation af den originale PESA fasede radioantennegruppe teknologi. (PESAs kan kun udsende én radiostråle ad gangen.) AESAen kan udsende flere radiobølgestråler samtidigt. AESA-radarer kan sprede deres signaludsendelse over et bredere frekvensinterval, hvilket gør dem meget sværere af opdage, hvilket tillader skibe og luftfartøjer at udstråle radarsignaler, men alligevel være svære at opdage.

Udover AESAs anvendelse til radar, kan AESA også anvendes til højhastighedskommunikation.

Se også 
 Active Phased Array Radar (Thales)
 Radiopejling

Kilder/referencer

Bibliografi

Eksterne henvisninger 

  Why does the whole world want to produce this technology? What is AESA radar?
 Active Electronically Steered Arrays – A Maturing Technology (ausairpower.net)
 FLUG REVUE December 1998: Modern fighter radar technology (flug-revue.rotor.com)
 Phased Arrays and Radars – Past, Present and Future (mwjournal.com)
 DGIST (Daegu Gyeongbuk Institute of Science and Technology). (2019, July 18). AI radar system that can spot miniature drones 3 kilometers away. ScienceDaily

Radarteknik
Avionics
Volksempfänger

Volksempfänger (dansk folkemodtager) var en serie af tysk udviklede radiomodtagere.

Radiomodtagerne blev udviklet af ingeniør Otto Griessing efter forespørsel fra propagandaminister Joseph Goebbels. Hensigten var at gøre radiomodtagere tilgængelige for almenheden i Tyskland, en del af den plan som nazisterne havde med propaganda i det tredje rige.

Den første model, VE301 blev præsenteret den 18. august 1933 på Internationale Funkausstellung Berlin, og kostede 76 Reichsmark (omtrent en halv gennemsnitlig månedsløn).

Et hårdnakket rygte kunne fortælle at radioerne var designet så de kun kunne modtage tyske sendinger. De kunne imidlertid også modtage de stærkeste udenlandske radiostationer. Senere, under anden verdenskrig, blev det strafbart for tyskerne at lytte til udenlandske radioudsendelser.

Kilder/referencer 

Radiomodtagere
Nazi-Tyskland
Vild Med Vilje

Vild Med Vilje er en dansk forening der har til formål at ændre græsarealer i Danmark til mere natur- og miljøvenlig græsarealer. Dette sker ved et opgør med den trimmede græsplæne og hyppige græsslåning, i stedet høstes græsarealerne med le eller maskine 1 til 2 gange om året, derved bliver græsarealerne til en mangfoldig blomstereng med stor variation af planter og insekter. Vild Med Vilje blev grundlagt i 2011 som et lokalt projekt i København, er senere blevet landsdækkende med flere professionelle aktører.

Referencer

Eksterne henvisninger 
 Vild Med Vilje – Rig natur i byen

Foreninger fra Danmark
Etableret i 2011
Havebrug
Naturbeskyttelse
Miljøorganisationer
U/19-EM i håndbold 2019 (kvinder)

U/19-Europamesterskabet i håndbold 2019 for kvinder var det 12. U/19-EM i håndbold for kvinder. Mesterskabet blev afholdt af European Handball Federation (EHF) og blev afholdt fra 11. – 21. juli 2019 i Ungarn.

 vandt efter en finalesejr på 27-20, mod .

Kvalifikation

Lodtrækning 
Lodtrækningen fandt sted den 26. februar 2019, i Győr.

Indledende runde

Gruppe A

Gruppe B

Gruppe C

Gruppe D

Placeringsturnering

Gruppe III

Gruppe IV

Mellemrunde

Gruppe I

Gruppe II

Slutspil 

Slutspil

9. plads turnering

5. plads turnering

13. plads turnering

13.-16. plads semifinaler

9.-12. plads semifinaler

5.-8. plads semifinaler

Semifinaler

15. plads kamp

13. plads kamp

11. plads kamp

9. plads kamp

7. plads kamp

5. plads kamp

Bronzekamp

Finale

Statistik

Rangering

All-star hold 
All-star holdet og priserne, blev annonceret den 21. juli 2019.

Priser

Statistik

Top målscorere

Kilder / eksterne henvisninger

Noter 

EM i håndbold
Håndbold i 2019
Kvindehåndbold
Rudolf Gundersen

Rudolf Gundersen (født 6. december 1879, død 21. august 1946) var en norsk skøjtehurtigløber, der var blandt verdens bedste i årene omkring 1900.

Han debuterede i de norske allround-mesterskaber 1899, hvor han blev nummer to, en præstation han gentog det følgende år. I 1901 blev han norsk og europæisk mester, og han blev ligeledes europæisk mester i 1904 og 1906. Ved sidstnævnte mesterskab i Davos satte han sin eneste verdensrekord, der faldt i 500 m disciplinen i tiden 44,8 sekunder. Hans dominerende stilling i de europæiske mesterskaber illustreres af, at han i de fire mesterskaber, han deltog i, sluttede på første= eller andenpladsen i samtlige discipliner med i alt ti første- og seks andenpladser.

Gundersen var desuden kendt for sin skøjtestil, der indbragte ham flere priser. Efter at have trukket sig tilbage fra eliteidrætten fortsatte han med veteranskøjteløb i adskillige år. I 1934 blev han udnævnt til æresmedlem af sin klub, Oslo Skøiteklub.

Medaljeoversigt 
Herunder ses Gundersens medaljer fra de vigtigste mesterskaber, han deltog i. Bemærk, at der kun blev uddelt medaljer for de år, der ikke står i parentes: pPp den tid blev der kun uddelt guldmedaljer ved internationale mesterskabet, og desuden blev der kun uddelt guldmedalje, hvis den bedste løber havde vundet tilstrækkeligt med individuelle discipliner. Årstallene i parenteser er derfor udtryk for udregning efter det nutidige samalog-system.

Referencer

Eksterne henvisninger 
 

Skøjteløbere fra Norge
Simondys

Simondys er en spredt bebyggelse på begge sider af den dansk-tyske grænse umiddelbart øst for motorvejen. På den tyske side hører området under Harreslev og Hanved (Slesvig-Flensborg Kreds) og på den danske under Aabenraa Kommune. Historisk hører Simondys under Bov Sogn i Vis Herred (Flensborg Amt) i Sønderjylland. Stednavnet er første gang dokumenteret 1802. Den er afledt af personnavnet Simon (afledt af Sigmund) og oldnordisk dys for en opkastet gravhøj. Omkring Simondys fandtes tidligere 22 gravhøje. Umiddelbart nord for grænsen ligger stadig rundhøjen Simon Dyes. Første led Simon går formodentlig tilbage til gårdejer Simon Doose, som boede her i 1700-tallet. . 

I 1723 blev der oprettet en skole for børn fra Harreslev, Ellund og Gottrupelle. Efter folkeafstemningen i 1920 blev Simondys delt i en dansk og tysk del.

Noter 

Harreslev
Hanved
Padborg
Majlinda Kelmendi

Majlinda Ismet Kelmendi (født 9. maj 1991 i Pejë, Kosovo) er en kosovoalbansk judokæmper fra Kosovo med albanske rødder.

Majlinda Kelmendis internationale karriere startede i 2009, hvilket var inden landet havde etableret sig i de forskellige internationale sportsorganisationer. Som eksempler kan nævnes, at Kosovo først blev medlem af det internationale judo forbund i 2012 og af den internationale olympiske komite i 2014. Da Majlinda Kelmendi startede sin internationale karriere havde Kosovo netop erklæret sin selvstændighed og for at deltage internationalt søgte Majlinda Kelmendi om albansk pas og opnåede således dobbelt statsborgerskab. I de tidlige år repræsenterede Majlinda Kelmendi således Albanien og deltog også ved sommer-OL 2012 i London for Albanien. Her blev Majlinda Kelmendi slået ud i ottendedelsfinalen.
Efter 2012 har Majlinda Kelmendi repræsenteret Kosovo og karrieren har budt på flere europæiske mesterskaber og også verdensmesterskaber. Den store triumf kom ved sommer-OL 2016 i Rio de Janeiro, hvor Majlinda Kelmendi vandt den første olympiske medalje til Kosovo og denne var tilmed af guld i 52 kg klassen.

Eksterne henvisninger 
 

Judoka fra Kosovo
Olympiske mestre fra Kosovo
Medaljevindere ved sommer-OL 2016
Deltagere ved sommer-OL 2012
Deltagere ved sommer-OL 2016
Deltagere ved sommer-OL 2020
Norges U/19-håndboldlandshold (damer)

Norges U/19-20 håndboldlandshold for damer har vundet både verdensmesterskab og europamesterskab på kvindesiden.

Resultater

Medaljeoversigt

U/19-VM-resultater 
 1977: 7.-plads
 1979: 7.-plads
 1981: Kvalificerede sig ikke
 1983: 9.-plads
 1985: 5.-plads
 1987: 8.-plads
 1989: Kvalificerede sig ikke
 1991: Kvalificerede sig ikke
 1993: Kvalificerede sig ikke
 1995: 
 1997: 4.-plads
 1999: 7.-plads
 2001: 6.-plads
 2003: 
 2005: 
 2008: Kvalificerede sig ikke
 2010: 
 2012: 8.-plads
 2014: 9.-plads
 2016: 5.-plads
 2018:

U/19-EM-resultater 
 1996: 4.-plads
 1998: 9.-plads
 2000: 10.-plads
 2002: Kvalificerede sig ikke
 2004: 
 2007: 12.-plads
 2009: 
 2011: 12.-plads
 2013: 4.-plads
 2015: 6.-plads
 2017: 7.-plads
 2019:

Referencer

Eksterne henvisninger 
 Forbundets hjemmside

U/19-håndboldlandshold (damer)
Kvindehåndboldlandshold
Øya stadion

Øya stadion, tidligere Øen stadion, er et atletikstadion i bydelen Øya i Trondheim, Norge. Det blev opført i 1900 som Øen stadion som kombineret skøjte- og atletikstadion.

Skøjtestadion 
Fra opførelsen i 1900 og frem til 2. verdenskrig var Øen stadion et af Norges landets hovedarenaer for hurtigløb på skøjter. Her stod Trondhjems Skøiteklub for at arrangere en række store mesterskaber.

Det første store stævne var allround-EM 1901, hvor Kristiania-løberen Rudolf Gundersen tog sejren. I 1907 blev det VM i hurtigløb afholdt her, hvilket blev gentaget i 1911, 1926 og 1933, ligesom der blev afholdt EM i  1930. Efter krigen blev der kun afholdt uofficielt EM i 1946 samt kvindernes VM i 1966 på Øya stadion.

Øya stadion blev nedlagt som skøjtestadion i 1980, efter at Leangen kunstisbane stod klar i 1979.

Der blev sat tre verdensrekorder i hurtigløb på stadionet: I 1912 løb Oscar Mathisen 10.000 m i tiden 17.36,4, i 1917 løb Kristian Strøm 5.000 m på 8.33,7, og på samme distance forbedrede Hjalmar Andersen i 1951 Kornél Majors to år gamle rekord med seks sekunder til 8.07,3.

Atletikstadion 
Anlægget regnes som Sportsklubben Freidigs hjemmebane, og de norske atletikmesterskaber er blevet afholdt her otte gange: 1902, 1909, 1916, 1925, 1948, 1953, 1958 og 2008.

Fodbold 
I 1916 blev finalen i norgesmesterskapet i fotball for menn spillet på "Skøitebanen", som den blev kaldt. Frigg slog Ørn 2-0.

Referencer

Eksterne henvisninger 

Idrætsanlæg i Norge
Etableret i 1900
Gåsværfjorden (Meløy)

Gåsværfjorden er en fjord i Meløy kommune i Nordland  fylke i Norge. Fjorden ligger mellem Gåsværet i nord og Meløya i syd og går 8,5 kilometer mod øst til Messøyfjorden. Fjorden har indløb mellem øgrupperne Varkgård i vest og Gåsværet i øst. Nord for Gåsværet ligger Støttfjorden, mens havområdet Ternholmfjorden ligger nord og nordøst for Varkgård.

Kilder og henvisninger 

Fjorde i Nordland

Meløy
Gåsværfjorden

Gåsværfjorden er navnet på to fjorde i Norge:
 Gåsværfjorden (Meløy) – en fjord i Meløy kommune i Nordland fylke
 Gåsværfjorden (Herøy) – en fjord i Herøy kommune i Nordland fylke
Meløya (Meløy)

Meløy er en ø i Meløy kommune i Nordland fylke i Norge. Øen ligger sydvest for Ørnes. Meløy har et areal på 21,8 km², og højeste punkt på øen er Meløytinden på 582 moh. Øen havde 215 indbyggere pr. 1. januar 2017.

Øens navn har haft forskellige skriveformer gennem historien fra Miolø i 1350, Melløenn i 1570, Molløe i 1670 til Meløen i 1723. Navnet Meløy kommer formentlig af "mel", et ord som ofte bruges om fint sand. På Meløy er der netop sand som karakteriserer de lavere dele af øen. Navnet var oprindelignavnet på øen som så gav navnet til dens hovedgård, hvor kirken også blev rejst. Navnet blev derfra overført til at omfatte hele kommunen.

Meløy var tidligere administrationscentrum for Meløy kommune. Meløygården på Meløy var hovedsæde for adelsslægten Benkestok (ca. år 1500-1600). Kommunen købte gården i 1872, og havde sin administration her til 1952 da den blev flyttet til Ørnes.

På Meløy ligger Meløy kirke fra 1867. Øen har både færge- og hurtigbådsforbindelse.

Kilder og henvisninger 

 Meløys websted 
 Meløy kommune: Kulturminner i Meløy (blandt andet på Meløy)

Øer i Nordland
Meløy
Ian Harte

Ian Patrick Harte (født 31. august 1977 i Drogheda, irland) er en irsk tidligere fodboldspiller (venstre back). Han var kendt som en dødboldsspecialist, og er primært husket for sine mange år hos Leeds United.

Harte tilbragte storhedstiden af sin karriere hos Leeds United, som han spillede mere end 200 Premier League-kampe for i perioden fra 1996 til 2004. Han var blandt andet med til at hjælpe holdet frem til semifinalen i Champions League 2000-01. Han repræsenterede senere i karrieren en række hold i de lavere engelske rækker, og havde også et tre år langt ophold i Spanien hos Valencia-klubben Levante.

For det irske landshold spillede Harte over en periode på ni år 64 kampe, hvori han scorede 11 mål. Han var en del af den irske trup til VM 2002 i Sydkorea/Japan. Her spillede han alle irernes fire kampe, og blev skurk i 1/8-finalen mod Spanien, hvor han brændte et straffespark på Iker Casillas.

Referencer

Eksterne henvisninger 

Fodboldspillere fra Irland
Deltagere ved verdensmesterskabet i fodbold 2002
Jason McAteer

Jason Wynne McAteer (født 18. juni 1971 i Birkenhead, England) er en engelskfødt irsk tidligere fodboldspiller (midtbane).

McAteer spillede hele sin karriere i engelsk fodbold, og repræsenterede blandt andet Bolton, Liverpool samt Tranmere Rovers. Han nåede aldrig at vinde nogen titler i sin karriere, selvom han nåede frem til både Liga Cup-finalen med Bolton og FA Cup-finalen med Liverpool.

For det irske landshold spillede McAteer over en periode på 10 år 52 kampe, hvori han scorede tre mål. Han var en del af den irske trup til både VM 1994 i USA og til VM 2002 i Sydkorea/Japan.

McAteer havde gennem sin karriere et ry for en useriøs tilgang til fodbolden, hvor han var mere fokuseret på at feste end på sin karriere. I hans egen optik var dette ry ikke retvisende, men endte ifølge ham selv med at koste ham hans karriere hos Liverpool.

Referencer

Eksterne henvisninger 

Fodboldspillere fra Irland
Deltagere ved verdensmesterskabet i fodbold 1994
Deltagere ved verdensmesterskabet i fodbold 2002
Gary Breen

Gary Patrick Breen (født 12. december 1973 i London, England) er en engelskfødt irsk tidligere fodboldspiller (midterforsvarer).

Holland spillede hele sin karriere i engelsk fodbold, og tilbragte blandt andet fem sæsoner hos Coventry City og tre hos Sunderland. Han nåede i alt at spille mere end 500 kampe i den engelske Football League og Premier League.

For det irske landshold spillede Breen over en periode på 10 år 63 kampe, hvori han scorede seks mål. Han var en del af den irske trup til VM 2002 i Sydkorea/Japan. Her spillede han alle irernes fire kampe og scorede et mål i gruppekampen mod Saudi-Arabien.

Referencer

Eksterne henvisninger 

Fodboldspillere fra Irland
Personer fra London
Deltagere ved verdensmesterskabet i fodbold 2002
Ronnie Rees

Ronnie Rees (født 4. april 1944, død oktober 2023) var en walisisk fodboldspiller (kantspiller). Han spillede en årrække hos Swansea City, og tilbragte også en stor del af karrieren i England, hvor han blandt andet repræsenterede West Bromwich Albion og Coventry.

Rees spillede desuden 39 kampe og scorede tre mål for Wales' landshold i perioden 1965-1972.

Referencer

Eksterne henvisninger 
 

Fodboldspillere fra Wales
Tony Millington

Anthony Horace "Tony" Millington (5. juni 1943 - 5. august 2015) var en walisisk fodboldspiller (målmand). Han spillede en årrække hos Swansea City, og tilbragte også en stor del af karrieren i England, hvor han blandt andet repræsenterede West Bromwich Albion og Peterborough.

Millinton spillede desuden 21 kampe for Wales' landshold, som han debuterede for 20. oktober 1962 i et opgør mod Skotland.

Referencer

Eksterne henvisninger 
 

Fodboldspillere fra Wales
Meløya

Meløya kan henvise til:
 Meløya (Meløy) – norsk ø i Meløy kommune i Nordland fylke
 Meløya (Øksnes) – norsk ø i Øksnes kommune i Nordland fylke
 Meløya (Kristiansund) – norsk ø i Kristiansund kommune i Møre og Romsdal fylke
Roning under sommer-OL 2020 - Dobbeltsculler (damer)

Damernes roning i dobbeltculler under Sommer-OL 2020 finder sted den 24. juli - 29. juli 2020 i Sea Forest Waterway, der ligger i Tokyo Bay zonen.

Format 
Der er i alt kvalificeret 13 mandskaber til konkurrencen, der bliver indledt med tre indledende heats med fire eller fem mandskaber i hvert heat. De tre bedste mandskaber fra hvert heat går til semifinalerne mens de resterende går til ét opsamlingsheat. I opsamlingsheatet går de tre bedste mandskaber videre til semifinalerne. I de to semifinaler går de tre bedste mandskaber til finalen mens de resterende seks mandskaber kommer i B finalen og ror om pladserne 7 – 12.

Kvalifikation 
Hver NOC kan kvalificere én båd i klassen.

Tidsplan 
Nedenstående tabel viser tidsplanen for afvikling af konkurrencen:

Resultater

Heats 
De tre første roere fra hvert heat kvalificerede sig til semifinalen, mens resten gik til opsamling.

Heat 1

Heat 2

Heat 3

Opsamlingsheat

Semifinaler

Semifinale A/B 1

Semifinale A/B 2

Finaler

B-finale

A-finale

Referencer

Eksterne henvisninger 
 http://www.worldrowing.com/events/2020-olympic-games-regatta/event-information
 http://www.worldrowing.com/mm//Document/General/General/13/54/84/2020OlympicGames-DailyProgramme_23012019_Neutral.pdf

Dobbeltsculler (damer)
Bell's Life in London

Bell's Life in London, and Sporting Chronicle var en engelsk, ugentlig sportsavis udgivet som et pink broadsheet mellem 1822 og 1886.

Historie 
Bell's Life blev grundlagt af Robert Bell, en trykker og udgiver fra London. Bell solgte avisen til William Innell Clement, ejer af The Observer, i 1824 eller 1825, og avisen slugte en konkurrent, Pierce Egan's Life in London and Sporting Guide. Fra 1824 til 1852 blev den redigeret af Vincent George Dowling, "igennem hvilken Bell's Life blev Storbrtianniens førende sportsavis, og uden den ville ingen gentlemans søndag være komplet." Dowlings søn, Frank Lewis Dowling, redigerede effektivt avisen i løbet af sin fars sidste år i live og efterfulgte ham som redaktør fra 1852 til 1867. I 1860'erne havde Bell's Life konkurrence fra The Field, The Sportsman, Sporting Life og The Sporting Times. I 1885 købte Edward Hulton Bell's Life og gjorde den til en dagligavis, men i 1886 blev den overtaget af Sporting Life.

Referencer 

Aviser fra Storbritannien
Etableret i 1822
Roning under sommer-OL 2020 – Dobbeltfirer (damer)

Damernes roning i dobbeltfirer under Sommer-OL 2020 fandt sted den 23. juli - 28. juli 2021 i Sea Forest Waterway, der ligger i Tokyo Bay zonen. 40 roere fra 10 nationer deltog.

Format 
Der er i alt kvalificeret 10 mandskaber til konkurrencen, der bliver indledt med to indledende heats med fem mandskaber i hvert heat. De to bedste mandskaber fra hvert heat går til finalen mens de resterende går til ét opsamlingsheat. I opsamlingsheatet går de to bedste mandskaber videre til finalen, mens de resterende fire mandskaber kommer i B finalen og ror om pladserne 7 – 10.

Kvalifikation 
Hver NOC kan kvalificere én båd i klassen.a

Tidsplan 
Nedenstående tabel viser tidsplanen for afvikling af konkurrencen:

Resultater

Heats 
De første to i hvert heat kvalificeret sig til finalen, mens resten gik til opsamlingsheatet.

Heat 1

Heat 2

Opsamlingsheat

Finaler

Finale B

Finale A

Referencer

Eksterne henvisninger 
 http://www.worldrowing.com/events/2020-olympic-games-regatta/event-information
 http://www.worldrowing.com/mm//Document/General/General/13/54/84/2020OlympicGames-DailyProgramme_23012019_Neutral.pdf

Dobbeltfirer (damer)
Roning under sommer-OL 2020 – Dobbeltfirer (herrer)

Herrenes roning i dobbeltfirer under Sommer-OL 2020 fandt sted den 23. juli - 27. juli 2021 i Sea Forest Waterway, der ligger i Tokyo Bay zonen.

Format 
Der er i alt kvalificeret 10 mandskaber til konkurrencen, der bliver indledt med to indledende heats med fem mandskaber i hvert heat. De to bedste mandskaber fra hvert heat går til finalen mens de resterende går til ét opsamlingsheat. I opsamlingsheatet går de to bedste mandskaber videre til finalen, mens de resterende fire mandskaber kommer i B finalen og ror om pladserne 7 – 10.

Kvalifikation
Hver NOC kan kvalificere én båd i klassen.a

Tidsplan 
Nedenstående tabel viser tidsplanen for afvikling af konkurrencen:

Resultater

Heat

Heat 1

Heat 2

Opsamlingsheat
De to første i opsamlingsheatet kvalificerede sig til finalen, mens de resterende gik videre til B-finalen (konkurrerer ikke om medaljer).

Finaler

B Finale

Finale

Referencer

Eksterne henvisninger 
 http://www.worldrowing.com/events/2020-olympic-games-regatta/event-information
 http://www.worldrowing.com/mm//Document/General/General/13/54/84/2020OlympicGames-DailyProgramme_23012019_Neutral.pdf

Dobbeltfirer (herrer)
Melby (Kappel)

Melby (dansk) eller Mehlby (tysk) er en bydel i Kappel beliggende ved Møllebækken vest for midtbyen i nærheden af Røst gods.

Melbys historie er tæt forbundet med udviklingen på Røst. I den danske periode før 1864 var landsbyen en del af Kappel Sogn. I 1938 dannede Melby sammen med Grimsnæs, Sandbæk og Studebøl en selvstændig kommune. I 1974 blev Melby indlemmet i Kappel kommune.

Stednavnet beskriver landsbyens beliggenhed i sognets midte (oldnordisk: meðal). På sønderjysk (angeldansk) udtaltes stednavnet Mælby, Mejlby.

Noter 

Kappel
Angel
Peter Nicholas

Peter Nicholas (født 10. november 1959) er en walisisk tidligere fodboldspiller (defensiv midtbane) og -træner. 

Nicholas tilbragte størstedelen af sin karriere i engelsk fodbold, hvor han blandt andet repræsenterede de to store London-klubber Arsenal og Chelsea. Han havde desuden et ophold i Skotland hos Aberdeen.

For Wales' landshold spillede Nicholas i perioden 1979-1992 hele 73 kampe, hvori han scorede to mål.

Referencer

Eksterne henvisninger 
 

Fodboldspillere fra Wales
Fodboldtrænere fra Wales
Personer fra Newport, Wales
Brian Law

Brian John Law (født 1. januar 1970 i Merthyr Tydfil, Wales) er en walisisk tidligere fodboldspiller (forsvarer). Han spillede hele sin karriere i England, hvor han repræsenterede Queens Park Rangers, Wolverhampton Wanderers og Millwall.

Law spillede desuden én kamp Wales' landshold i perioden 1965-1972, en venskabskamp mod Sverige 25. april 1990, som waliserne tabte med 2-4.

Referencer

Eksterne henvisninger 
 

Fodboldspillere fra Wales
Dai Davies

William David "Dai" Davies (født 1. april 1948 i Glanamman, Wales, død 10. februar 2021) var en walisisk fodboldspiller (målmand). Han spillede 52 kampe for Wales' landshold i perioden 1975-1982. På klubplan repræsenterede han blandt andet Swansea City og Wrexham i hjemlandet samt engelske Everton.

Referencer

Eksterne henvisninger 
 

Fodboldspillere fra Wales